techiaith/cofnodycynulliad_en-cy huggingface dataset:
English: The numbers that the Member raised there are troubling to me, too, but they are very fortunate in that they have got a fantastic Assembly Member in Dai Rees in the Aberavon area. He raises these issues with me on a regular basis, and I'm committed to ensuring that we tackle the issues that the Member raised and which are raised in the report. Indeed, I will be coming to the Chamber to issue a statement to Members in order for the Member and others to understand exactly what Welsh Government is doing and what interventions we will be bringing forward.
Welsh: Mae'r niferoedd a grybwyllodd yr Aelod yn y fan honno yn achos pryder i mi, hefyd, ond maent yn ffodus iawn o gael yr Aelod Cynulliad gwych Dai Rees yn ardal Aberafan. Mae'n tynnu fy sylw at y materion hyn yn rheolaidd, ac rwyf wedi ymrwymo i sicrhau ein bod yn mynd i'r afael â'r materion a godwyd gan yr Aelod ac a nodwyd yn yr adroddiad. Yn wir, byddaf yn dod i'r Siambr i gyhoeddi datganiad i'r Aelodau er mwyn i'r Aelod ac eraill ddeall beth yn union y mae Llywodraeth Cymru yn ei wneud a pha ymyriadau y byddwn yn eu cyflwyno.
English: I thank the Member for her question. Our commitment to children and young people is enshrined in legislation and Brexit doesn't change this directly. Investing in children and young people is intrinsically a good thing to do. It makes sense for the good of society and for the long-term benefit of the economy.
Welsh: Diolch i'r Aelod am ei chwestiwn. Mae ein hymrwymiad i blant a phobl ifanc wedi ei ymgorffori mewn deddfwriaeth ac nid yw'r penderfyniad i adael yr UE yn newid hyn yn uniongyrchol. Mae buddsoddi mewn plant a phobl ifanc yn beth sylfaenol dda i'w wneud. Mae'n gwneud synnwyr er lles y gymdeithas ac er budd hirdymor yr economi.
English: Minister, the result on 23 June has caused great anxiety amongst many people, and young people are not immune to this. You will be aware, I'm sure, of the large demonstration that took place outside this building in the aftermath of Brexit, which was organised by students. Have you yet considered what impact the potential reduction of research funding for universities will have on the prospects of young people and their ability to reach their full potential? Have you, for example, had discussion with Cabinet colleagues regarding the loss of opportunities from programmes like the Erasmus programme and how that can be mitigated? Finally, will you do everything in your power to support a youth parliament for Wales as a vehicle for young people to articulate their concerns and come together for collective action on important issues that affect them, like Brexit?
Welsh: Weinidog, mae'r canlyniad ar 23 Mehefin wedi achosi pryder ymysg llawer o bobl, ac nid yw pobl ifanc yn ddiogel rhag hyn. Fe fyddwch yn ymwybodol, rwy'n siŵr, o'r gwrthdystiad mawr a gynhaliwyd y tu allan i'r adeilad hwn yn dilyn y penderfyniad i adael y DU, wedi'i drefnu gan fyfyrwyr. A ydych wedi ystyried eto pa effaith a gaiff y gostyngiad posibl i gyllid ymchwil ar gyfer prifysgolion ar ragolygon pobl ifanc a'u gallu i gyrraedd eu potensial llawn? A ydych, er enghraifft, wedi cynnal trafodaethau â'ch cyd-Aelodau yn y Cabinet ynglŷn â cholli cyfleoedd o ran rhaglenni fel rhaglen Erasmus, a sut y gellir lliniaru hynny? Yn olaf, a fyddwch yn gwneud popeth yn eich gallu i gefnogi senedd i'r ifanc yng Nghymru fel cyfrwng i bobl ifanc fynegi eu pryderon a dod at ei gilydd i weithredu ar y cyd ar faterion pwysig sy'n effeithio arnynt, fel gadael yr UE?
English: I'm grateful for the Member's comments and questions. Of course, the Member will be aware of the First Minister's announcement of a Cabinet sub-committee to look at the implications of Brexit and what that means to Welsh Government, and the discussions through the UK, which has already had its first meeting. I haven't had a direct meeting regarding the research finances with my colleagues, but I believe that is under way with that department. With regard to the youth parliament, the Government's position has been very clear: we're supportive of a youth parliament, but we believe that is a matter for the Commission, and I'm sure the Commission has heard that very clearly, both today and from previous correspondence.
Welsh: Rwy'n ddiolchgar am sylwadau a chwestiynau'r Aelod. Wrth gwrs, fe fydd yr Aelod yn ymwybodol o gyhoeddiad y Prif Weinidog ei fod wedi sefydlu is-bwyllgor Cabinet, sydd eisoes wedi cynnal ei gyfarfod cyntaf, i ystyried goblygiadau gadael yr UE a beth y mae hynny'n ei olygu i Lywodraeth Cymru, a'r trafodaethau ledled y DU. Nid wyf wedi cael cyfarfod uniongyrchol gyda fy nghyd-Aelodau ynglŷn â'r cyllid ymchwil, ond credaf fod hynny'n mynd rhagddo gyda'r adran honno. O ran y senedd i'r ifanc, mae safbwynt y Llywodraeth wedi bod yn glir iawn: rydym yn cefnogi senedd i'r ifanc, ond credwn mai mater i'r Comisiwn ydyw, ac rwy'n siŵr fod y Comisiwn wedi clywed hynny'n glir iawn heddiw ac mewn gohebiaeth flaenorol.
English: Cabinet Secretary, do you agree with me that it's very concerning to read the findings of the Children's Society's 'The Good Childhood Report', which reported that one in seven girls in Wales are unhappy with their lives and one in nine boys are unhappy with their lives as well? What specific action is the Welsh Government going to take in order to reverse this trend, which appears to be getting worse - not just in Wales, but across the United Kingdom - so that we can have some concerted action to deal with this problem?
Welsh: Ysgrifennydd y Cabinet, a ydych yn rhannu fy mhryder wrth ddarllen canfyddiadau 'The Good Childhood Report' Cymdeithas y Plant, a ddywed fod un o bob saith o ferched yng Nghymru yn anhapus gyda'u bywydau ac un o bob naw o fechgyn yn anhapus gyda'u bywydau hefyd? Pa gamau penodol y bydd Llywodraeth Cymru yn eu cymryd i wrthdroi'r duedd hon, sy'n ymddangos fel pe bai'n gwaethygu - nid yn unig yng Nghymru, ond ledled y Deyrnas Unedig - er mwyn sicrhau rhywfaint o weithredu ar y cyd i ni allu delio â'r broblem hon?
English: The Member is right to raise this issue and it does concern me also. I've asked my team to look at the implications of that report and how much more we can do, not with just this department, but also through educational support within the school setting and in third sector organisations in relation to how we engage with young people and listen to their views. Often, the older generation do things at children because they think it's the right thing to do, rather than listening to what the action should be. We're in that space now of engaging with young people and listening to what has an impact on their lives.
Welsh: Mae'r Aelod yn iawn i godi'r mater hwn ac mae'n peri pryder i minnau hefyd. Rwyf wedi gofyn i fy nhîm edrych ar oblygiadau'r adroddiad hwnnw a faint yn fwy y gallwn ei wneud, nid yn unig gyda'r adran hon, ond hefyd drwy gymorth addysgol mewn ysgolion ac mewn sefydliadau trydydd sector o ran sut yr ydym yn ymgysylltu â phobl ifanc ac yn gwrando ar eu barn. Yn aml, mae'r genhedlaeth hŷn yn gwneud pethau ar gyfer plant am eu bod yn meddwl mai dyna'r peth iawn i'w wneud, yn hytrach na gwrando ar ba gamau gweithredu y dylid eu cymryd. Rydym wedi cyrraedd y cam hwnnw yn awr o ymgysylltu â phobl ifanc a gwrando ar beth sydd yn cael effaith ar eu bywydau.
English: Welsh Government provides funding for local authorities to deliver early education for all three and four-year-olds in Wales. How this provision is delivered is a matter for the local authority, which can choose to deliver it in schools or private and voluntary sector nurseries.
Welsh: Mae Llywodraeth Cymru yn darparu cyllid i awdurdodau lleol ddarparu addysg gynnar i bob plentyn tair a phedair oed yng Nghymru. Mater i'r awdurdodau lleol yw sut y cyflenwir y ddarpariaeth hon, a gallant ddewis ei darparu mewn ysgolion neu feithrinfeydd y sector preifat a'r sector gwirfoddol.
English: The provision in Wales is very centred on schools, compared to a more mixed economy across the border. Has the Minister considered that many parents might welcome more of a choice between school-based nurseries and independent nurseries and, for example, might like the opportunity, rather than five days of two-and-a-half hours a day, to have a smaller number of fuller days in the week?
Welsh: Mae'r ddarpariaeth yng Nghymru yn canolbwyntio i raddau helaeth ar ysgolion, o gymharu ag economi fwy cymysg dros y ffin. A yw'r Gweinidog wedi ystyried efallai y byddai llawer o rieni yn croesawu mwy o ddewis rhwng meithrinfeydd mewn ysgolion a meithrinfeydd annibynnol, ac efallai y byddent yn hoffi'r cyfle, er enghraifft, i gael nifer llai o ddiwrnodau llawnach yn yr wythnos yn hytrach na phum diwrnod o ddwy awr a hanner y dydd?
English: Indeed, we have given further consideration to the issue of delivering childcare, and the Member will be aware that our manifesto commitment to provide quality childcare will be brought forward and we will start that programme by the end of next year across Wales. This is about delivering services for young people across the whole of Wales.
Welsh: Yn wir, rydym wedi ystyried y mater o ddarparu gofal plant ymhellach, a bydd yr Aelod yn ymwybodol y bydd ein hymrwymiad maniffesto i ddarparu gofal plant o safon yn cael ei gyflwyno yn gynt, ac y byddwn yn rhoi'r rhaglen honno ar waith ledled Cymru erbyn diwedd y flwyddyn nesaf. Mae hyn yn ymwneud â darparu gwasanaethau i bobl ifanc ledled Cymru gyfan.
English: It's generally recognised, of course, that getting graduate level practitioners into early years settings has a very positive impact, as I'm sure you know, on the educational outcomes of those early years. The Government drafted, of course, back in 2014 its 10-year workforce plan on early years childcare and play. Can you tell us when that is likely to see the light of day, because in your letter to the Children, Young People and Education Committee you're rather ambiguous, shall we say? Can you give us something to work on?
Welsh: Fel y gwyddoch, rwy'n siŵr, cydnabyddir yn gyffredinol fod cynnwys ymarferwyr ar lefel raddedig mewn lleoliadau blynyddoedd cynnar yn effeithio'n gadarnhaol iawn ar ganlyniadau addysgol y blynyddoedd cynnar hynny. Wrth gwrs, yn ôl yn 2014, drafftiodd y Llywodraeth ei chynllun gweithlu 10 mlynedd ar gyfer gofal plant a chwarae y blynyddoedd cynnar. A allwch ddweud wrthym pa bryd y mae hwnnw'n debygol o weld golau dydd, gan eich bod braidd yn amwys, gawn ni ddweud, yn eich llythyr i'r Pwyllgor Plant, Pobl Ifanc ac Addysg? A allwch roi rhywbeth i ni allu gweithio arno?
English: I'm grateful for the Member's ability to jump to question 15 in this supplementary question that he's asked today. But, the 10-year draft plan sets out the ambitious plans to develop early years childcare. Work is currently under way to assess the impact of a number of policy developments before finalising the workforce plan. I think, actually, one of the issues now is about the childcare provision programme that we are seeking to do. I know the Member is supportive of quality childcare and quality served childcare. That is something that we have to work through as well. We are working with other departments to make sure we can finalise that. I will write to the Member specifically with - I did write to committee, whether the Member has got a copy of that I'm not sure, but I will write specifically to the Member.
Welsh: Rwy'n ddiolchgar am allu'r Aelod i neidio i gwestiwn 15 yn y cwestiwn atodol a ofynnodd heddiw. Ond mae'r cynllun drafft 10 mlynedd yn nodi'r cynlluniau uchelgeisiol i ddatblygu gofal plant y blynyddoedd cynnar. Mae gwaith yn mynd rhagddo ar asesu effaith nifer o ddatblygiadau polisi cyn cwblhau cynllun y gweithlu. Mewn gwirionedd, credaf fod un o'r materion sy'n codi yn awr yn ymwneud â'r rhaglen ddarparu gofal plant rydym yn ceisio ei chyflawni. Gwn fod yr Aelod yn cefnogi gofal plant o ansawdd, a gofal plant wedi ei ddarparu gydag ansawdd. Mae hynny'n rhywbeth y mae'n rhaid i ni weithio drwyddo hefyd. Rydym yn gweithio gydag adrannau eraill i sicrhau y gallwn gwblhau hynny. Byddaf yn ysgrifennu at yr Aelod yn benodol gyda - ysgrifennais at y pwyllgor, ac nid wyf yn sicr a yw'r Aelod wedi derbyn copi o'r llythyr hwnnw, ond byddaf yn ysgrifennu at yr Aelod yn benodol.
English: The Labour manifesto at the Assembly elections promised to offer 30 hours a week of free childcare to working parents. This was to be delivered by a wide range of providers, including schools, childminders, play groups and day care. Will the Cabinet Secretary advise the Assembly what proportion of childcare in Wales is delivered by private nurseries compared to those attached to schools?
Welsh: Roedd maniffesto'r blaid Lafur yn etholiadau'r Cynulliad yn addo cynnig 30 awr yr wythnos o ofal plant am ddim i rieni sy'n gweithio. Bwriadwyd i hyn gael ei ddarparu drwy amrywiaeth eang o ddarparwyr, gan gynnwys ysgolion, gofalwyr plant, grwpiau chwarae a gofal dydd. A wnaiff Ysgrifennydd y Cabinet roi gwybod i'r Cynulliad pa gyfran o ofal plant yng Nghymru a ddarperir gan feithrinfeydd preifat o gymharu â'r rhai sydd ynghlwm wrth ysgolion?
English: I don't have those numbers, but I'm very grateful for the Member reiterating our very positively received manifesto commitment. We will be delivering that in this term of Government and, as I indicated earlier on, we are seeking to start the pilot programmes in the autumn of next year It is a very complex programme, but we will be delivering for the people of Wales, as they voted for.
Welsh: Nid yw'r niferoedd hynny gennyf, ond rwy'n ddiolchgar iawn i'r Aelod am ailadrodd ymrwymiad ein maniffesto a groesawyd yn gadarnhaol iawn. Byddwn yn cyflawni hynny yn ystod tymor y Llywodraeth hon, ac fel y dywedais yn gynharach, byddwn yn ceisio dechrau'r rhaglenni peilot yn ystod hydref y flwyddyn nesaf. Mae'n rhaglen gymhleth iawn, ond byddwn yn darparu ar gyfer pobl Cymru, a bleidleisiodd dros hynny.
English: Communities across Wales have benefited greatly from European funding. Through discussions led by the First Minister and the Cabinet Secretary for Finance and Local Government, the Welsh Government has ensured the current allocation of regeneration funding is available up until 2020.
Welsh: Mae cymunedau ledled Cymru wedi elwa'n fawr o gyllid Ewropeaidd. Drwy drafodaethau a arweiniwyd gan y Prif Weinidog ac Ysgrifennydd y Cabinet dros Gyllid a Llywodraeth Leol, mae Llywodraeth Cymru wedi sicrhau y bydd y dyraniad presennol o gyllid adfywio ar gael tan 2020.
English: Thank you for that answer, Cabinet Secretary. Aberavon has been a beneficiary of the EU regeneration funds and has seen many projects develop across the communities, including the Afan valley. The decision by the British people to leave the EU obviously will put an end to the stream of funding. But that does not stop the impact of the austerity that emanates from Westminster, particularly on local authorities having to face some of the challenges, and today's Institute for Fiscal Studies report indicates that that is going to be even greater again. In your earlier answers to the spokesperson for Plaid Cymru regarding the EU, you indicated that you are doing some analysis, but what preparations for us seeking alternative funding streams are you looking at, because you know that those funding streams are going and you know that those communities still need that help?
Welsh: Diolch am eich ateb, Ysgrifennydd y Cabinet. Mae Aberafan wedi elwa o gronfeydd adfywio'r UE ac wedi gweld llawer o brosiectau'n cael eu datblygu yn y cymunedau, gan gynnwys cwm Afan. Yn amlwg, bydd penderfyniad pobl Prydain i adael yr UE yn dod â'r ffrwd gyllido hon i ben. Ond nid yw hynny'n atal effaith y caledi sy'n deillio o San Steffan, yn enwedig ar yr awdurdodau lleol sy'n gorfod wynebu rhai o'r heriau, ac mae'r adroddiad heddiw gan y Sefydliad Astudiaethau Cyllid yn nodi bod hynny'n mynd i gynyddu eto fyth. Yn eich atebion cynharach i lefarydd Plaid Cymru mewn perthynas â'r UE, fe ddywedoch eich bod yn gwneud ychydig o ddadansoddi, ond pa baratoadau rydych yn eu hystyried i ni allu chwilio am ffrydiau cyllido amgen, gan eich bod yn gwybod y bydd y ffrydiau cyllido hynny'n diflannu a bod y cymunedau hynny'n dal i fod angen y cymorth?
English: This is really a very difficult piece of work, and if we were to believe the Brexiteers, then we shouldn't be worried too much about the amount of funding that we should get back into Wales, but I've got some doubts about that in terms of the amount of money that we may receive. This work is continuing to be led by the First Minister and the Cabinet sub-committee in terms of how and what that financial settlement may or could look like and the conditions set to that. It is, of course, always our consideration how we make best use of our investments and limited funding available subject to EU exit, but it is still premature to try to understand exactly where those investments may be for the future.
Welsh: Mae'r gwaith hwn yn wirioneddol anodd, a phe baem yn credu'r rhai a oedd eisiau gadael yr UE, yna ni ddylem boeni gormod ynglŷn â'r swm o arian y dylem ei gael yn ôl i Gymru, ond mae gennyf fy amheuon ynglŷn â'r swm o arian a gawn. Mae'r Prif Weinidog ac is-bwyllgor y Cabinet yn parhau i arwain y gwaith o ran sut olwg fydd ar y setliad ariannol a'r amodau ynghlwm wrtho. Wrth gwrs, rydym yn ystyried yn barhaol sut y gallwn wneud y defnydd gorau o'n buddsoddiadau a'r arian cyfyngedig sydd ar gael yn amodol ar adael yr UE, ond mae'n dal yn rhy gynnar i geisio canfod yn union ble y gall y buddsoddiadau hynny fod ar gyfer y dyfodol.
English: Cabinet Secretary, the question was what have you been doing via discussions with colleagues in Westminster, and I'd be grateful if you could outline what actions you've taken over the summer months to meet with your colleague - your opposite number in Westminster - because the Westminster Government will be on point in these negotiations, and it is vitally important that the devolved Governments and administrations help and feed in and assist the Westminster Government. I'd be grateful to know how you are taking forward that dialogue with colleagues in Westminster and what meetings you've had, importantly, over the summer to map out some of the basic territory you want to go down.
Welsh: Ysgrifennydd y Cabinet, roedd y cwestiwn yn ymwneud â'r hyn rydych wedi bod yn ei wneud drwy drafodaethau gyda chymheiriaid yn San Steffan, a byddwn yn ddiolchgar pe gallech amlinellu pa gamau rydych wedi eu cymryd dros fisoedd yr haf i gyfarfod â'ch cydweithiwr - eich swyddog cyfatebol yn San Steffan - oherwydd bydd Llywodraeth San Steffan yn rhan bwysig o'r trafodaethau hyn, ac mae'n hanfodol bwysig fod y Llywodraethau a'r gweinyddiaethau datganoledig yn helpu, yn cynorthwyo ac yn bwydo i mewn i'r hyn fydd Llywodraeth San Steffan yn ei wneud. Byddwn yn ddiolchgar o gael gwybod sut y byddwch yn bwrw ymlaen â'r ddeialog honno gyda chymheiriaid yn San Steffan, ac yn bwysig, pa gyfarfodydd a gawsoch yn ystod yr haf i fapio peth o'r diriogaeth sylfaenol rydych eisiau ei chynnwys.
English: I haven't had any specific meetings with any Minister regarding this, but the First Minister and the team have. The lead Ministers for European discussions is the First Minister and the finance Minister, and there have been many discussions over the summer months.
Welsh: Nid wyf wedi cael unrhyw gyfarfodydd penodol ynglŷn â hyn gydag unrhyw Weinidog, ond mae'r Prif Weinidog a'r tîm wedi cael cyfarfodydd. Y Prif Weinidog a'r Gweinidog cyllid yw'r Gweinidogion arweiniol ar gyfer trafodaethau Ewropeaidd, a chafwyd llawer o drafodaethau dros fisoedd yr haf.
English: I thank Jenny for her question. The Welsh Government's strategy for tackling child poverty remains focused on building a strong economy, increasing skills, reducing worklessness, reducing inequalities in education and health outcomes, and addressing the poverty premium. These priorities are closely aligned with the elements of the Joseph Rowntree Foundation's anti-poverty strategy.
Welsh: Diolch i Jenny am ei chwestiwn. Mae strategaeth Llywodraeth Cymru ar gyfer trechu tlodi plant yn parhau i ganolbwyntio ar adeiladu economi gref, cynyddu sgiliau, lleihau diweithdra, lleihau anghydraddoldebau mewn canlyniadau addysg ac iechyd, a mynd i'r afael â'r premiwm tlodi. Mae'r blaenoriaethau hyn yn cyd-fynd yn agos ag elfennau strategaeth gwrthdlodi Sefydliad Joseph Rowntree.
English: One of my constituents alerts me to the fact that she's having to pay £8 a week for her eldest child to settle into her first term at secondary school, which is less than 3 miles away but more than 2 miles away. I understand her anxieties at this very difficult moment in the child's life, but this is a woman on housing benefit, on income support, and £8 a week is a huge chunk out of the money that she needs to spend on the rest of her family. If we compare that with those rather reckless parents who continue to deliver their children to the school gates by car, regardless of the environmental consequences, you can just see the differences in the way in which children approach secondary school education. Now, the Rowntree report makes five asks about child poverty, including supporting people to be good parents, supporting parents and children's mental health, and access to high-quality affordable childcare. What more do you think the Welsh Government can do to address these endemic causes of enduring child poverty?
Welsh: Mae un o fy etholwyr wedi tynnu fy sylw at y ffaith ei bod yn gorfod talu £8 yr wythnos i'w phlentyn hynaf ymgartrefu yn ei thymor cyntaf yn yr ysgol uwchradd, sy'n llai na 3 milltir i ffwrdd ond yn fwy na 2 filltir i ffwrdd. Rwy'n deall ei phryderon yn ystod y cyfnod anodd hwn ym mywyd y plentyn, ond dyma fenyw sydd ar fudd-dal tai a chymhorthdal incwm, ac mae £8 yr wythnos yn rhan fawr iawn o'r arian sydd ei angen arni i'w wario ar weddill ei theulu. Os ydym yn cymharu hynny â'r rhieni braidd yn ddi-hid hynny sy'n parhau i fynd â'u plant at gatiau'r ysgol yn eu ceir, heb ystyried y canlyniadau amgylcheddol, gallwch weld y gwahaniaethau yn ymagwedd plant tuag at addysg uwchradd. Nawr, mae pum gofyniad yn adroddiad Rowntree mewn perthynas â thlodi plant, gan gynnwys cynorthwyo pobl i fod yn rhieni da, cymorth gydag iechyd meddwl rhieni a phlant, a mynediad at ofal plant fforddiadwy o ansawdd uchel. Beth arall y credwch y gall Llywodraeth Cymru ei wneud i fynd i'r afael â'r achosion endemig hyn o dlodi plant parhaus?
English: Well, the asks that the JRF report responds to are very closely aligned to the policy development of this Welsh Government. I agree supporting parents is a priority, and I've taken a decision to refocus the Families First programme to ensure it develops services that address identified gaps in service provision for parents. That will link in very strongly to the work that we are doing around adverse childhood experiences. Parenting is also integral to Flying Start. I'm more than happy, as always, to meet with the Member for Cardiff Central if the Member's got more ideas in terms of how we can improve our support mechanisms, and will continue to do so. But we are thinking about this very carefully and I will be making a statement shortly.
Welsh: Wel, mae'r gofynion y mae adroddiad Sefydliad Joseph Rowntree yn ymateb iddynt yn cyd-fynd yn agos iawn â datblygiad polisi Llywodraeth Cymru. Cytunaf fod cynorthwyo rhieni yn flaenoriaeth, ac rwyf wedi penderfynu newid ffocws y rhaglen Teuluoedd yn Gyntaf i sicrhau ei bod yn datblygu gwasanaethau sy'n mynd i'r afael â bylchau a nodwyd yn y ddarpariaeth i rieni. Bydd hynny'n cysylltu'n agos iawn â'r gwaith a wnawn ar brofiadau niweidiol yn ystod plentyndod. Mae rhianta hefyd yn rhan annatod o Dechrau'n Deg. Rwy'n fwy na hapus, fel arfer, i gyfarfod â'r Aelod dros Ganol Caerdydd os oes gan yr Aelod fwy o syniadau ynglŷn â sut y gallwn wella ein mecanweithiau cymorth, a byddaf yn parhau i wneud hynny. Ond rydym yn meddwl yn ofalus iawn am hyn, a byddaf yn gwneud datganiad yn fuan.